Source: https://hitelesmozgalom.eoldal.hu/cikkek/birosag/ab-hivatal-valasza-es-viszontvalasz.html
Timestamp: 2019-12-10 10:45:39
Document Index: 135748

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

HITELES MOZGALOM - Bíróság - AB Hivatal válasza és viszontválasz
Pár napja, március 20.-án érdeklődtünk, hogy a devizahitelesek alkotmányjogi panasza miért nincs fent az AB honlapján.
https://hitelesmozgalom.eoldal.hu/cikkek/birosag/titkositva-a-panaszaink-.html
Attól tartottunk, hogy titkosítva vannak a panaszaink. Szerencsére erről szó sincs. Nagyon gyorsan kaptunk megnyugtató választ:
Iktatószám:XX-1/00858-1/2015
Az Alkotmánybírósághoz 2014. március 20-án – elektronikus úton érkezett levelére válaszolva, amelyben arról érdeklődik, hogy az Alkotmánybíróság előtt IV/1536/2014. szám alatt folyamatban levő ügyhöz egyesített alkotmányjogi panaszok szövege miért nem elérhető az Alkotmánybíróság honlapján, az alábbiakról tájékoztatom.
Az Abtv. 57. § (1a) bekezdése alapján az Alkotmánybíróság honlapján közzé kell tenni, ha törvénnyel, kormányrendelettel vagy más, a személyek széles körét érintő jogszabállyal összefüggésben eljárás indult. Ha a 26. § (1) vagy (2) bekezdése alapján indult eljárásokban az indítványozó hozzájárult, az Alkotmánybíróság az indítványt közzéteszi, egyéb esetben az indítványban foglalt alkotmányossági kérelem lényegét - a személyes adatok törlése mellett - nyilvánosságra hozza.
Az Ön által hivatkozott ügyekben az indítványozók nem járultak hozzá a személyes adataik közzétételéhez, így az Alkotmánybíróság – összhangban az Abtv. 52. § (5) bekezdésében, az 57. § (1a) bekezdésében, valamint az Ügyrend 36. § (2) bekezdésében foglaltakkal – kizárólag az indítványban foglalt alkotmányossági kérelem lényegét hozta nyilvánosságra.
A válaszlevelünkben az AB honlapjának pontatlanságára hívjuk fel a főtitkár úr figyelmét:
Köszönöm a választ, teljesen kielégítő, valóban egyértelműen rendelkezik a törvény.
Szeretném azonban felhívni a figyelmét arra, hogy az AB honlapján lévő jognyilatkozat csak a személyes adatokról rendelkezik:
Alulírott az Alkotmánybíróságról szóló 2011. évi CLI. törvény 52. § (5) bekezdésére és 57. § (1a) bekezdésére, valamint az Alkotmánybíróság ügyrendjéről szóló 1001/2013 (II. 27.) Tü. határozat 36. § (2) bekezdésére tekintettel az alábbi
Kijelentem, hogy a ……………….. számú alkotmánybírósági ügyben előterjesztett alkotmányjogi panasz indítványomban szereplő személyes adataim nyilvánosságra hozatalához
hozzájárulok / nem járulok hozzá*.
(*a megfelelő rész aláhúzandó)
http://www.mkab.hu/dokumentumok/nyomtatvanyok
A panasz benyújtók célja valószínüleg az volt, hogy nevük és címük ne jelenjen meg az AB honlapján. Az nem derül ki az AB honlapján, hogy hozzá kell járulni külön az alkotmányjogi panasz szövegének közzétételéhez. Így aztán erről nem is nyilatkoztak, lehet hogy feleslegesnek tartották, mivel csak a személyes adatuk nyilvánosságra hozatalához nem járultak hozzá, minden továbbihoz igen.
Tisztelt Főtitkár úr! Ön ehhez sokkal jobban ért, hiszen az Ön feladata hiánypótlásra felszólítani az alkotmányjogi panasz benyújtóit. Mi, devizahitelesek szép lassan megtanuljuk a Hpt, a Ptk és a fogyasztóvédelmi törvények rendelkezéseit, a banküzemtant, a pénzügyi rendszer működését. Megtanuljuk azt is, miként kell panaszt benyújtani az Alkotmánybíróságra.
Mindenesetre javaslom a jognyilatkozat kiegészítését, pontosítását.
Nézzük mit ír a törvény:
(1a)53 Az Alkotmánybíróság honlapján közzé kell tenni, ha törvénnyel, kormányrendelettel vagy más, a személyek széles körét érintő jogszabállyal összefüggésben a 23-26. §-ban vagy a 32. §-ban foglalt hatáskörben eljárás indult.
Az Alkotmánybíróság a 23-24. §-ban és a 32. §-ban foglalt hatáskörében indult eljárások esetén -, valamint ha a 25-26. § alapján indult eljárásokban az indítványozó hozzájárult - az indítványt közzéteszi,
egyéb esetben az indítványban foglalt alkotmányossági kérelem lényegét az 52. § (1) bekezdés c)-e) pontját illetően - a személyes adatok törlése mellett - nyilvánosságra hozza.
Nekünk mindig, minden jogszabályt nagyon pontosan be kell tartanunk.... Akkor is ha egy törvény kacifántosan fogalmaz..... Akkor is ha a hivatalos honlap tájékoztatója nem teljesen pontos...
Hazánkban jogrend van, minden jogszabálynak eleget kell tenni -az állampolgároknak.